Projekt címe: Belterületi kerékpárút teljessé tétele Köröstarcsa 47. számú főút átkelési szakasza mellett
Projekt azonosítószáma: TOP-3.1.1-16-BS1-2017-00004
Főkedvezményezett: Köröstarcsa Község Önkormányzata
Projekt összköltsége: 80 680 000 Ft
Támogatás összege: 80 680 000 Ft (100%)
 
 
Projekt leírása, a projekt célja:
 
1.) Egyesített gyalog és kerékpárút építése a Kossuth utca József Attila utca kereszteződéstől a Kossuth u 19. számú ingatlanig. 
A tervezett létesítmény a kezdőszelvényben csatlakozik a meglévő kerékpárúthoz a József Attila utca lecsatlakozásnál. A jelenlegi 1,2 – 1,5 m széles betonjárda nyomvonalán, annak felbontását követően új szerkezetű burkolat épül. 
A Deák Ferenc utcát követően a meglévő kerékpártároló helyett a szabad területen új burkolatú kerékpártároló épül, 15 férőhellyel.
A fedett fa szerkezetű buszváró áthelyezésre kerül. 
A 47 - Debrecen-Szeged másodrendű főút 101+591 km szelvényben kerékpáros átvezetés kerül kialakításra 2,00 m szélességben a meglévő gyalogátkelő mellett. 
A végszelvénynél a Kossuth Lajos utcai átvezetés esetében az úton járdasziget lesz kialakítva a gyalogos és kerékpárforgalom védelme érdekében.
A szakasz vége a Kossuth utca 19. sz. kapubejáró környezete. 
2)	Kerékpáros nyom kerül kialakításra a Kossuth u 19. – 6. sz. között mindkét oldalon a burkoltszélben felfestett „kerékpáros nyom” burkolati jel alkalmazásával. A Kossuth u. 20. szám előtt kétállásos parkoló kerül kialakításra. A meglévő útburkolat mindkét oldalán az aszfaltburkolat széle felújításra kerül.
a.) A projekt célja
A 47. számú főút mellett, a belterületen nincs folyamatos kerékpárút. A már kiépült szakaszt szükséges összekötni a Kossuth u. 6. szám alatti általános iskolával, hogy a gyerekek és a teljes lakosság biztonságosan tudjon közlekedni ezeken az útszakaszokon is.

